laion/Wikipedia-Exotic huggingface dataset:
ფლირტი მხეცთან (ფილმი)

ფლირტი მხეცთან (ინგლ. Someone Like You) — 2001 წლის ფილმი, რომელიც გადაღებულია რეჟისორ ტონი გოლდვინის მიერ. მთავარ როლებში არიან ეშლი ჯადი და ჰიუ ჯეკმენი. ყურადღება!  ქვემოთ მოყვანილია სიუჟეტის და/ან დასასრულის დეტალები. ჯეინი ახალგაზრდა და სექსუალური გოგონაა. ის ნიუ-იორკში ცხოვრობს. მუშაობს ცნობილ ტელეშოუში და სავსეა ძალებით, როგორც სამუშაოზე წარმატების მისაღწევად, ასევე პირად ცხოვრებაშიც. ერთხელაც ჯეინი შოუს ახალ პროდიუსერთან რეისთან გააბამს რომანს, მათი ურთიერთობები სწრაფად და ლამაზად ვითარდება.მალევე შეყვარებული წყვილი ერთად გადაწყვიტავენ ცხოვრებას და შესაფერის ბინას ეძებენ. თუმცა მოულოდნელად და ყველანაირი ახსნის გარეშე რეინი წვეტს ამ ურთიერთობას და ჯეინი მარტო რჩება. მომხდარზე ფიქრის დროს, ჯეინი დასკვნამდე მოდის, რომ ყველა კაცი - ცხოველია. ახლა ისღა დარჩენია მათზე ერთი გემრიელი სტატია დაწეროს ქალთა გაზეთში, სადაც კაცებს ცხოველებს ადარებს. ცდების ჩასატარებლად კი ერთ თავის თანამშრომელს ედის ამოირჩევს. ოფიციალური დაარქივებული 2008-11-20 საიტზე Wayback Machine. „ფლირტი მხეცთან (ფილმი)“ — კინოფილმების ინტერნეტ-მონაცემთა ბაზა (ინგლისური)
ბრაიტონ-ბიჩი

ბრაიტონ-ბიჩი (ინგლ. Brighton Beach — ბრაიტონის სანაპირო) — რაიონი ბრუკლინის სამხრეთში, ქალაქ ნიუ-იორკში. სახელი გაითქვა 1970-იან წლებში, როგორც ყოფილი საბჭოთა კავშირიდან (მეტწილად უკრაინა და რუსეთი) ემიგრირებულთა კომპაქტურად დასახლებულთა ადგილმა. უბნის მოსახლეობა 350 ათასს შეადგენს. რაიონი ამჟამად ცნობილია ეთნიკური რესტორნებით, კაფეებითა და საკონცერტო (საბანკეტო) დარბაზებით. აქ მდებარეობს რუსულენოვანი საზოგადოების მრავალი კულტურული და საგანმანათლებლო ცენტრი — რადიოსადგურები, ტელესტუდიები, გაზეთის რედაქციები, სკოლები და სკოლამდელი დაწესებულებები, ასევე გასართობი ცენტრები. ამავე უბანში ცხოვრობს ნიუ-იორკის ქართველ ემიგრანტთა დიდი ნაწილიც. Brighton Neighborhood Association (ინგლისური)
ალ კაპონე

ალფონს გაბრიელ „ალ“კაპონე (Alfonso Capone; მეტსახელად დადაღული სახე; დ. 17 იანვარი, 1899 — გ. 25 იანვარი, 1947) — ამერიკელი განგსტერი, რომელიც 1920-1930-იან წლებში ჩიკაგოს ტერიტორიას აკონტროლებდა. ავეჯის ბიზნესის საფარით დაკავებული იყო ბუტლეგერობით, სათამაშო ბიზნესითა და პროსტიტუციით. დროთა განმავლობაში აშშ-ის ორგანიზებულ დამნაშავეთა იტალიურ მაფიაში ერთ-ერთი ყველაზე გავლენიანი წარმომადგენელი გახდა. ალ კაპონე დაიბადა ნიუ იორკში იტალიელ ემიგრანტთა ოჯახში. კაპონე ადრეული ასაკიდანვე ჩაერთო კრიმინალური ბანდის საქმიანობაში, მას შემდეგ, რაც 14 წლის ასაკში სკოლიდან გარიცხეს. 1920-იანი წლების დასაწყისში ის გადავიდა ჩიკაგოში, რათა გამოეყენებინა ფულის შოვნის ახალი შესაძლებლობები, მშრალი კანონის დროს არალეგალური ალკოჰოლური სასმელით ვაჭრობის გზით. ამასთანავე ჩართული იყო სხვა სახის კრიმინალურ საქმიანობაშიც, მოხელეთა მოქრთამვასა და პროსტიტუციის ორგანიზებაში. უკანონო საქმიანობის გარდა, კაპონე იყო საჯარო ფიგურაც. ის ეხმარებოდა სხვადასხვა საქველმოქმედო ორგანიზაციებს იმ ფულით, რომელსაც თავისი საქმიანობით შოულობდა, ამიტომაც ზოგჯერ მას მოიხსენიებდნენ "თანამედროვეობის რობინ ჰუდად". კაპონეს რეპუტაცია მას შემდეგ შეილახა, რაც მონაწილეობა მიიღო "წმინდა ვალენტინის დღის ხოცვა-ჟლეტაში", სადაც მოწინააღმდეგე დაჯგუფების შვიდი განგსტერი სიკვდილით დასაჯეს. გარდაიცვალა 1947 წლის 25 იანვარს გულის შეტევით. ვიკისაწყობში არის გვერდი თემაზე: ალ კაპონე ვიკიციტატაში არის გვერდი თემაზე: ალ კაპონე ალ კაპონე - ორიგინალური განგსტერი დაარქივებული 2011-01-30 საიტზე Wayback Machine. ალ კაპონესთან დაკავშირებული ინფორმაცია
შირაკის პროვინცია

შირაკი (სომხ. Շիրակ) — სომხეთის პროვინცია (მარზი) ქვეყნის ჩრდილო-დასავლეთ ნაწილში. დასავლეთიდან ესაზღვრება თურქეთი, ხოლო ჩრდილოეთიდან — საქართველო; აღმოსავლეთითა და სამხრეთით ლორესა და არაგაწოტნის სომხური პროვინციებითაა შემოსაზღვრული. დედაქალაქია გიუმრი. შირაკი ხაშის სამშობლოდ ითვლება. მისი უდიდესი ნაწილი ნახევრად-უდაბნოა. შირაკს ემსახურება შირაკის აეროპორტი, რომელიც გიუმრთან მდებარეობს. სომხეთის ადმინისტრაციული დაყოფა შირაკის პროვინცია, არმენიაპედია შირაკის რეგიონული მუზეუმი დაარქივებული 2006-04-17 საიტზე Wayback Machine.
სისიანი

სისიანი — ქალაქი სომხეთში სიუნიქის პროვინციაში. მდებარეობს მდინარე ვოროტანის ორივე ნაპირზე, ერევნიდან 217 კილომეტრი, კაპანიდან 115 კილომეტრი. ნეა-სმირნა, საბერძნეთი სლუცკი, ბელარუსი მონტელიმარი, საფრანგეთი სტეფანოს ორბელიანი - საეკლესიო-პოლიტიკური მოღვაწე. World Gazeteer: Armenia[მკვდარი ბმული] World-Gazetteer.com
კაპანი

კაპანი (სომხ. Կապան) — ქალაქი (1938 წლამდე დაბა) სომხეთში. სიუნიქის პროვინციის ადმინისტრაციული ცენტრი. მდებარეობს მდინარე ვოღჯის ხეობაში, ზანგეზურის ქედის სამხრეთ-აღმოსავლეთი განშტოებების — ბარგუშატისა და მეღრის ქედებს შორის. ზღვის დონიდან 800 მეტრ სიმაღლეზე, ერევნიდან 320 კილომეტრი, აზერბაიჯანის საზღვრიდან 1 კილომეტრი. ქალაქიდან სამხრეთით მდებარეობს ხუსტუპის მთა (3 201 მეტრი). World Gazeteer: Armenia[მკვდარი ბმული] – World-Gazetteer.com
ალან პინკერტონი

ალან პინკერტონი (ინგლ. Allan Pinkerton; დ. 25 აგვისტო, 1819 — გ. 1 ივლისი, 1884) — შოტლანდიური წარმოშობის ამერიკელი დეტექტივი და ჯაშუში, ცნობილი როგორც „ალან პინკერტონის დეტექტიური სააგენტოს“ დამფუძნებელი. პინკერტონი დაიბადა გლაზგოში, პოლიციის სერჟანტის ოჯახში, სადაც შეისწავლა კუპერის პროფესია და 1842 წელს აშშ-ში გადასახლდა. ქალაქ დანდიში (ჩიკაგოს მახლობლად) დასახლებისას მან გახსნა კუპერული მაღაზია. ერთხელ ის გადაეყარა ყალბი ფულის მჭრელებს, რომლებიც თვითონვე დაიჭირა. ასეთივე საქმეების გამო 1846 წელს იგი აირჩიეს დანდის შერიფად. მისმა სააგენტომ მალევე გაითქვა სახელი ბალტიმორში პრეზიდენტ ლინკოლნზე ტერატის გაუნებელყოფის შემდეგ და Adams Express-იდან მოპარული 700 000 დოლარის დაბრუნებით. სააგენტომ პირველმა შეომიღო კრიმინალური ელემენტების ფოტოსურათების და დეტალური აღწერილობის გამოყენება. ფურცლები, რომლებზეც აღწერილობა იყო ჩაწერილი ვრცელდებოდა აშშ-ის ქალაქებში, ხოლო ფოტოსურათებთან ერთად ვრცელდებოდა ჯილდოს დაპირებაც. დღეს პინკერტონის სააგენტო ეკუთვნის შვედურ ფირმას Securitas AB. ალან პინკერტონი გახდა ცნობილი პერსონაჟის „დეტექტივთა მეფის“ ნატ პინკერტონის პროტოტიპი, წიგნები, რომელზეც ისტორიაში შევიდნენ როგორც „პინკერტოვნობა“. ვიკისაწყობში არის გვერდი თემაზე: ალან პინკერტონი ჩიკაგოს უნივერსიტეტის ბიბლიოთეკის მონაცემთა ბაზა ტორონტოს უნივერსიტეტის ბიბლიოთეკის მონაცემთა ბაზა პინკერტონის დეტალური პროფილი
თალინი

თალინი — ქალაქი სომხეთში, არაგაწოტნის ოლქში. მდებარეობს ერევნიდან ჩრდილო-დასავლეთით 74 კილომეტრზე. ქალაქში მდებარეობს თალინის ცნობილი საკათედრო ტაძარი, რომელიც ააშენა სომეხმა თავადმა კამსარაკანმა VII საუკუნეში. 1840 წლის მიწისძვრამ დაანგრია ტაძრის სამხრეთისა და დასავლეთის კედლის უდიდესი ნაწილი და გუმბათი.  საფრანგეთი, ბურგ-ლე-ვალანსი World Gazeteer: Armenia[მკვდარი ბმული] – World-Gazetteer.com თალინის გზამკვლევი
ტაშირი (ქალაქი)

ტაშირი — ქალაქი სომხეთში, მდებარეობს ლორეს პროვინციის ჩრდილოეთით, ერევნიდან 172 კილომეტრში. ქალაქი მდებარეობს სტეფანავანი-თბილისის საავტომობილო გზაზე, ხეობაში, ზღვის დონიდან 1 500 მ-ზე. თანამედროვე ქალაქის ტერიტორიაზე ძვ. წ. III ათასწლეულში არსებობდა დასახლება. ქალაქი დააარსეს რუსეთიდან გადმოსახლებულმა მალაკნებმა და გრაფ ვორონცოვის პატივსაცემად დაარქვეს ვორონცოვკა. 1937 წელს უწოდეს კალინინო. 1961 წლიდან არის დაბა, ხოლო 1983 წლიდან რესპუბლიკური დაქვემდებარების ქალაქია. 1991 წელს უწოდეს ტაშირი, ლორეს პროვინციის ტერიტორიაზე მდებარე უძველესი პროვინციის ტაშირის მიხედვით. 1886 წელს ქალაქის მოსახლეობა შეადგენდა 2284 კაცს, 1897 წელს — 3076, 1926 წელს — 4042, 1939 წელს — 4245, 1959 წელს — 4766, მოსახლეობის უმრავლესობას რუსები შეადგენდნენ. 1988-1989 წლებამდე აქ ცხოვრობდნენ ასევე აზერბაიჯანელები, რომლებმაც საცხოვრებელი ადგილები მიატოვეს ყარაბაღის კონფლიქტის პერიოდში. ქალაქის მოსახლეობის დინამიკა ცხრილში. ეროვნული სტატისტიკის სამსახურის მონაცემებით ქალაქის მოსახლეობა 2005 წლისათვის შეადგენდა 9 100 კაცს, რომელთაგან 43 % კაცი იყო, ხოლო 57 % ქალი. ქალაქში არის სამი ზოგადსაგანმანათლებლო სკოლა, ბიბლიოთეკა, კულტურის სახლი, საბავშვო ბაღი, სპორტული მოედანი, სპორტსკოლა და მუსიკალური სკოლა. ტაშირი დაარქივებული 2017-10-03 საიტზე Wayback Machine.  — სომხეთის ისტორია დაარქივებული 2017-10-03 საიტზე Wayback Machine. ძეგლების სია (რუსული) პროფილი geonames-ზე[მკვდარი ბმული] (ინგლისური) Профиль на World Gazetteer (ინგლისური) ↑ 1.0 1.1 1.2 1.3 1.4 სომხეთის მოსახლეობის აღწერის მასალები (ინგლისური)
Disney's Adventures of the Gummi Bears

Disney's Adventures of the Gummi Bears — Walt Disney Television Animation-ის მიერ 1985 წელს გამოშვებული ანიმაციური სატელევიზიო სერიალი. კომპანიის გენერალურ დირექტორს მაიკლ აისნერს, მას შემდეგ რაც მისმა შვილმა სთხოვა ამავე სახელწოდების კანფეტების ყიდვა, დაებადა იდეა, შეექმნა ახალი ანიმაციური სერიალი. სერიალი დღესაც ძალიან ცნობილია, განსაკუთრებით თავისი სიმღერით, რომლის ავტორებიც არიან მაიკლ და პეტი სილვერშერი. მთლიანობაში, სერიები რამდენიმეჯერ გავიდა სხვადასხვა საბავშვო ტელეარხის ეთერში. მისი სამი სეზონის ეპიზოდები DVD-ზე ოფიციალურად გამოვიდა 2006 წლის 14 ნოემბერს. მთავარი სტატია: Disney's Adventures of the Gummi Bears (პერსონაჟების სია). სერიალის შვიდი მთავარი მოქმედი გმირი დათუნია არის: გრაფი გამი - მუდამ უკმაყოფილო ამა თუ იმ საკითხით. ზუმი გამი - ყველაზე ბრძენი დათუნია, რომელიც ფლობს ჯადოსნურ ძალას. ბებია გამი - იგი ამზადებს გამის წვენს, რომელიც დათუნიებს ჯადოსნურ ძალას უმატებს. ტამი გამი - დიდი მსუქანი დათუნია, რომელიც ნიჭიერი მებაღეა და უყვარს გემების მოდელების აწყობა. სანი გამი - გოგონა-გამი, რომელიც ხშირად ეკამათება დათუნიების კლანს. იგი შეყვარებულია გუსტო გამიზე, რომელიც ჩნდება სერიალის მეორე სეზონში. კაბი გამი - პატარა ბიჭუნა-გამი. ყველაზე უმცროსი დათუნიების კლანში. მოხერხებული და სწრაფი დათუნია. გუსტო გამი - არტისტული, ინდივიდუალისტური ბუნების მქონე დათვი, რომელიც აღმოჩნდა უკაცრიელ კუნძულზე. გრაფი და ტამი მას გადაარჩენენ მეორე სეზონის მესამე ეპიზოდში. ოფიციალური საიტი The Great Site of Gummi „Adventures of the Gummi Bears“ — კინოფილმების ინტერნეტ-მონაცემთა ბაზა (ინგლისური) ↑ "Disney's Adventures of the Gummi Bears Episode Guide. Bcdb.com. ციტირების თარიღი: April 13, 2012.[მკვდარი ბმული] ↑ „Disney Enters Saturday's Cartoon Fray“. Orlando Sentinel. დაარქივებულია ორიგინალიდან — 2012-09-05. ციტირების თარიღი: 2010-10-19. ↑ Farley, Ellen (7 February 1985). „Being Moved From Longtime Home, New Series to Be Done Overseas“. The Los Angeles Times. ციტირების თარიღი: 2010-10-19. ↑ „ABC Adds 'Gummi Bears,' 'Beetlejuice'“. The Los Angeles Times. 25 April 1989. ციტირების თარიღი: 2010-10-19.
ნაბუქოს გაზსადენი

ნაბუქო (Nabucco) — გაზსადენის მაგისტრალის პროექტი, რომელიც ცენტრალურ აზიას დააკავშირებს ევროპის ქვეყნებთან, რუსეთის გვერდის ავლით. გაზსადენის სიგრძეა 3,3 ათასი კმ, საპროექტო სიმძლავრე — 26-32 მლრდ კუბომეტრი ბუნებრივი აირი წელიწადში. მშენებლობის დასრულება დაგეგმილია 2013 წლისთვის. პროექტის ღირებულება €7,9 მლრდ იქნება. გაზსადენის მშენებლობის კონსორციუმში მონაწილეობენ კომპანიები: OMV Gas GmbH (ავსტრია), Botas (თურქეთი), Bulgargaz (ბულგარეთი), S.N.T.G.N. Transgaz S.A. (რუმინეთი), MOL Natural Gas Transmission Company Ltd. (უნგრეთი). თავდაპირველად გაზსადენი ითვალისწინებდა გაზის ირანის საბადოდან მოწოდებას. 2006 წელს ირანის ბირთვული პროგრამის ირგვლივ წარმოქმნილი კონფლიქტის გამო, პროექტი შეიცვალა და ის თურქმენული, უზბეკური და აზერბაიჯანული აირის მოწოდებასაც ითვალისწინებს. 2012 წელს უნგრეთმა უარი განაცხადა პროექტში მონაწილეობაზე. ↑ რადიო თავისუფლება
ლეონ მელიქსეთ-ბეგი

ლეონ მელიქსეთის ძე მელიქსეთ-ბეგი (სომხ. Լեոն Մելիքսեթ-Բեկ; დ. 26 სექტემბერი [ ძვ. სტ. 14 სექტემბერი], 1890, თბილისი, საქართველო — გ. 3 სექტემბერი, 1963, იქვე) — სომხური წარმოშობის საქართველოში მოღვაწე მეცნიერი, არმენოლოგი, ფილოლოგიის მეცნიერებათა დოქტორი (1928), პროფესორი (1930), საქართველოს სსრ მეცნიერებათა დამსახურებული მოღვაწე (1941), სომხეთის სსრ მეცნიერებათა აკადემიის წევრ-კორესპონდენტი (1945). დაიბადა მოსამსახურის ოჯახში. ოდესის უნივერსიტეტის დამთავრების შემდეგ მუშაობდა თბილისის სხვადასხვა სამეცნიერო საზოგადოებაში. 1918 წელს მიიწვიეს თბილისის უნივერსიტეტში. 1922 წლიდან გარდაცვალებამდე იყო თსუ-ის არმენოლოგიის კათედრის გამგე. მუშაობდა ლიტმცოდნეობის, არქეოლოგიის, ხელოვნებათმცოდნეობის, ეთნოგრაფიის, ეპიგრაფიკის, სამართლის, ბიბლიოგრაფიის და სხვა საკითხებზე. მისი შრომები, გარდა მეცნიერული მიზნებისა, ემსახურება ქართველთა და სომეხთა შორის ისტორიულად ჩამოყალიბებული მეგობრობის განმტკიცებას. ავტორია შრომებისა:„ქართველების ნათესაობა ესპანელებთან ძველი წყაროების მიხედვით“ (1911, რუსულ ენაზე), „მეგალითური კულტურა საქართველოში“ (1938, ქართულ ენაზე), „საქართველოს ისტორიის წერილობითი წყაროების პუბლიკაციები“ (ტ. 1, 1949, ქართულ ენაზე), „ქართული წყაროები სომხეთისა და სომხების შესახებ“ (1-3, 1934-1955, სომხურ ენაზე), „სომეხი მწერლები და საქართველო“ (ტ. 1, 1963, სომხურ ენაზე) და სხვა შრომები. ლეონ მელიქსეთ-ბეგი ეწეოდა მთარგმნელობით საქმიანობასაც (თარგმნიდა სომხურიდან ქართულზე და პირიქით). ავტორია რამდენიმე სახელმძღვანელოსი. ლეონ მელიქსეთ-ბეგის პირად არქივში დაცულია მრავალი გამოუქვეყნებელი ნაშრომი. დაკრძალულია მწერალთა და საზოგადო მოღვაწეთა დიდუბის პანთეონში. ზ. ბაბუნაშვილი, თ. ნოზაძე, „მამულიშვილთა სავანე“, გვ. 265, თბ., 1994 ლ. მ. მელიქსეთ-ბეგის ნაბეჭდ ნაშრომთა სრული ბიბლიოგრაფია (1909-1960), ი. შილაკაძის შესავალი სიტყვითა და რედაქციით, თბ., 1960; ჯიქია ს., პროფ. ლეონ მელიქსეთ-ბეგის ცხოვრება და მოღვაწეობა, «თსუ შრომები», 1962, ტ. 99; შილაკაძე ი., ქართული საბჭოთა ენციკლოპედია, ტ. 6, თბ., 1983. — გვ. 559.
ტენოჩი

ტენოჩი (* ???; † 1376) — აცტეკთა პირველი ტლატოანი. ტენოჩის სახელის ნაუატლის სიმბოლოები დღეს მექსიკის დროშაზეა გამოსახული: ტეტლ — კლდე და ნოჩტლი — ეკლებიანი კაკტუსი. ქალაქ მეხიკოს თავდაპირველი სახელი ტენოჩტიტლანი ნიშნავს „ტენოჩის მიერ დაარსებულს“. შეგიძლიათ იხილოთ მედიაფაილები თემაზე „ტენოჩი“ ვიკისაწყობში. ტენოჩის ბიოგრაფია
ნორ-ჰაჭენი

ნორ-ჰაჭენი (სომხ. Նոր Հաճըն) — ქალაქი სომხეთში, კოტაიკის პროვინციაში. მდებარეობს მდინარე რაზდანის მარჯვენა ნაპირზე. რკინიგზის სადგურ აბოვიანიდან 9 კილომეტრზე. ერევნიდან ჩრდილოეთით 25 კილომეტრზე. 1973 წელს ქალაქში გაიხსნა იმ დროისთვის საბჭოთა კავშირის ტერიტორიაზე ყველაზე მსხვილი ბრილიანტების გადამამუშავებელი ქარხანა. World Gazeteer: Armenia[მკვდარი ბმული] – World-Gazetteer.com
გოშავანქი

გოშავანქი (სომხ. Գոշավանք), ნორ-გეტიკი — შუა საუკუნეთა სამონასტრო კომპლექსი სომხეთში, სოფელ გოშში. XII საუკუნეში დაუარსებია იგავმწერალ მხითარ გოშს. კომპლექსში შედის კუპელჰალეს ტიპის ეკლესიები: ასტვაწაწინი (1191-1196) გავითით (სტოა; 1197-1203) გრიგოლისა (1208-1241); ლუსავორიჩის (1237-1241) მომცრო ეკლესია, ორსართულიანი შენობა წიგნსაცავით (1231 წლამდე), რამდენიმე სამლოცველო და სხვა ძირითადი შენობები აგებულია ხუროთმოძღვარ მხითარის მიერ. ქართული საბჭოთა ენციკლოპედია, ტ. 7, თბ., 1984. — გვ. 470. ვიკისაწყობში არის გვერდი თემაზე: გოშავანქი
ჰუიცილიჰუიტლი

ჰუიცილიჰუიტლი (ნაუატ. კოლიბრის ფრთა; დ. 1380 — გ. 1417, მეხიკო) — აცტეკთა ტლატოანი 1395-1417 წლებში. სინამდვილეში იგი იყო ჰუიცილიჰუიტლი II რადგან აცტეკებს მანამდე ჰყავდა ასეთი სახლი მქონე უმნიშვნელო ბელადი. მან იქორწინა ასკაპოცალკოელი ტოლტეკი დიდებულის ქალიშვილზე და შეუკავშირდა ამ უკანასკნელებს ტეხკოკოს წინააღმდეგ ომში. ჰუიცილიჰუიტლის დაუწყია გრანდიოზული სამშენებლო სამუშაობი მეხიკოს დაბლობზე, რომელიც მისმა შვილებმა ჩიმალპოპოკამ და მონტეკუჰსომამ დაამთავრეს. შეგიძლიათ იხილოთ მედიაფაილები თემაზე „ჰუიცილიჰუიტლი“ ვიკისაწყობში. Huitzilihuitl entry on The Visual History Project
მელარენის ტბა

მელარენის ტბა (შვედ. Mälaren) — ტბა შვედეთში. ქვეყანაში სიდიდით მესამე ტბაა ვენერნისა და ვეტერნის შემდეგ. მდებარეობს ზღვის დონიდან 0,3 მ-ზე, სტოკჰოლმთან ახლოს. ფართობი 1140 კმ², მაქსიმალური სიღრმე 61 მეტრი. აღმოსავლეთ სანაპიროზე, სტოკჰოლმთან ბალტიის ზღვაში გაედინება სიოდერტელეს არხით. ტბა სვეალანდის პროვინციაში, უპლანდის, სედერმანლანდის, ნერკესი და ვესტმანლანდის საზღვარზე მდებარეობს. მელარენზე ორი მსხვილი კუნძულია: სელაიონი (Selaön, 91 კმ²) და სვარტშიოლანდეტი (Svartsjölandet, 79 კმ²). სკანდინავიური მითოლოგიის თანახმად, ტბა ქალღმერთმა ჰეფიუნმა შექმნა, რომელსაც შვედეთის ძველი მეფე გულფი იმდენ მიწას დაპირდა, რამდენის წაღებასაც მოახერხებდა ერთ ღამეში ქალღმერთი. ჰეფიუნიმ თავისი ოთხი ვაჟი ხარებად აქცია და მათი დახმარებით მიწა დანიაში გადაიტანა, სადაც კუნძული ზელანდია ჩამოყალიბდა. ამ მიწის ადგილას კი, შვედეთში, ტბა მელარენი დაგუბდა. იუნესკოს მსოფლიო მემკვიდრეობის ძეგლებს ადრეულშუასაუკუნეობრივი პოლიტიკური ცენტრი ბირკა და ერთ-ერთ კუნძულზე განლაგებული ციხესიმაგრე დროტნინგჰოლმი წარმოადგენს. მსოფლიოს უდიდესი ტბების სია Mälarguiden - Guide to Mälaren (მეტწილად შვედურად არის, მაგრამ ინგლისურადაც მოიპოვება რუკები) Strömma Kanalbolaget დაარქივებული 2006-11-08 საიტზე Wayback Machine. - სანაოსნო და საბორნე ტურები მელარენზე ციხესიმაგრეები მელარენის ირგვლივ
არარატი (ქალაქი)

არარატი (სომხ. Արարատ) — ქალაქი სომხეთში, არარატის პროვინციაში, ერევნიდან სამხრეთ–აღმოსავლეთით 42 კმ–ში. სამრეწველო ცენტრი. ქალაქში არის რკინიგზის სადგური. 1929 წელს ცემენტის ქარხანასთან გაშენდა დაბა. 1935 წელს ის გაერთიანდა სოფელ დუვალუსთან. 1957 წელს ქალაქში გაიხსნა ცემენტ-შიფერის კომბინატი. დღეისათვის ქალაქში მუშაობს ერთი შიფერის და ორი ცემენტის ქარხანა. სამშენებლო მასალების საწარმოების გარდა ქალაქში არის ოქროს ფაბრიკა. ქალაქის ეკოლოგია ცუდ მდგომარეობაშია, ცემენტის მტვრის და ციანიდების გამო. ატმოსფეროს დაბინძურება 9,6-ჯერ აჭარბებს დასაშვებ ნორმას (2005 წლის ზაფხული). ბუსი-სანტ-ჯორჯესი, 2009 წლის 7 აგვისტოდან ვაზგენ სარქისიანი - სომხეთის პოლიტიკური და სამხედრო მოღვაწე, მწერალი. ↑ Armtown.com. დაარქივებულია ორიგინალიდან — 2012-03-07. ციტირების თარიღი: 2015-05-21.
იცკოატლი

იცკოატლი (ესპ. Itzcóatl; ნაუატ. ობსიდიანის გველი; დ. 1380 — გ. 1440) — აცტეკთა ტლატოანი 1427-1440 წლებში. იგი იყო აკამაპიჩტილის და მონა-ქალის შვილი და ტახტზე ავიდა ძმიშვილების ჰუიცილიჰუიტლის და ჩიმალპოპოკას გარდაცვალები შემდეგ. მეფობის პირველ წლებში მან, ნესაჰუალკოიოტლისთან კავშირში დაამხო ტეპანეკას სამეფო და დაიპყრო დედაქალაქი ასკაპოცალკო. 1430 წელს მასი მოკავშირეები გახდნენ ტეხკოკო და ტლაკოპანი. ეს ალიანსი უდიდეს სამხედრო ძალას წარმოადგენდა მაშინდელ მექსიკაში და იცკოატლის ძალაუფლება აცტეკთა ქვეყნის მიმდებარე ყველა ტერიტორიაზე გავრცელდა. იცკოატლის ბრძანებით დაიწყო ტენოჩტიტლანის გაშენება. აგებულ იქნა უამრავი ტაძარი, გაყვანილ იქნა ახალი გზები, აშენდა დამბები ტბაში წყლის დონის დასარეგულირებლად. მის სახელსვე უკავშირდება ე.წ. „კუტურული რევოლუცია“. იცკოატლის ბრძანებით დაწვეს უამრავი ისტორიული წიგნი. იგი ახალი, უფრო დიდებული ისტორიის შექმნას ესწრაფვოდა. ყოველივე ამის გამო იგი ერთადერთი აცტეკი მმართველია რომელსაც უწოდეს „მსოფლიოს დამპყრობელი“ (ნაჰუატლი: კემანაჰუაკ ტეპეჰუა). იცკოატლის რეფორმების გატარებას ხელმძღვანელობდა მისი მარჯვენა ხელი ტლაკაელელი. შეგიძლიათ იხილოთ მედიაფაილები თემაზე „იცკოატლი“ ვიკისაწყობში.
საკურა ჰარუნო

საკურა ჰარუნო (იაპონ. 春野 サクラ) — ანიმესა და მანგას სერიალ ნარუტოს გმირი. იგი არის მანგაკა მასაში კიშიმოტოს მიერ შექნილი პერსონაჟი, უძუმაკი ნარუტოს გუნდის წევრი. „ჰარუნო“ აღნიშნავს „გაზაფხულის მინდორს“, ხოლო საკურა იაპონური ალუბალის ხეა. ალუბლის ყვავილები ასევე ასოცირდებოდა სამურაიებთან. საკურა, ოდნავ მორიდებული, იტანჯება თავისი ულამაზობის გამო. სერიალის დასაწყისში იგი ხდება გენინი. მას უყვარდება მისი თანაგუნდელი სასკე უჩიჰა და მუდმივად ცდილობს მისი ყურადღება მიიქციოს. ანიმე და მანგა ბორუტოში ის ხდება სასკეს ცოლი. მათი შვილია სარადა უჩიჰა.
კაკაში ჰატაკე

ჰატაკე კაკაში — ანიმე-სერიალ ნარუტოს ერთ-ერთი პერსონაჟი. 30 წლის, დაიბადა 15/09, სიმაღლე 181 სმ, წონა 67.5 კგ. შესრულებული აქვს D რანგის 197, C რანგის 190, B რანგის 414, A რანგის 298 და S რანგის 42 მისია. ჯოუნინი გახდა 13 წლის ასაკში. არის მე-4 ჰოკაგეს მოსწავლე. როდესაც კაკაში იყო გენინი იგი იყო მე-4 ჰოკაგის გუნდში უჩიჰა ობიტოსა და რინთან ერთად. როდესაც უჩიჰა ობიტო დაიღუპა, რინის ჯუცუს გამოყენებით კაკაშის გადაუნერგეს ობიტოს თვალი, რის შემდეგაც კაკაშის აქვს შარინგანი. მას დაავალეს №7 გუნდზე ზრუნვა, რომელშიც შედის უზუმაკი ნარუტო, სასკე უჩიჰა და ჰარუნო საკურა. მის გუნდში ნარუტო ყველაზე ძლიერი იყო მას მეოთხე ჰოკაგემ ანუ მამამისმა მინატომ პატარა ნარუტოს საშინელი დემონის ცხრაკუდიანი მელას ძალა რომელიც მთელ სოფელს აზანზარებადა მის მუცელში ჩაკეტა. სასკე კი უჩიას კლანიდან ერთადერთი იყო ვინც გადარჩა, მართალია მისი ძმაც იტაჩიც გადარჩა. მას ყოველთვის აწუხებდა მისი მშობლების სიკვდილი,მას გაუჩნდა იმედი რომ ის ძლიერი ნინძა გაიზრდება და შურს იძიებს მისი მშობლების გამო და თავის ძმას მოკლავს. კაკაში არის ძალიან ძლიერი ნინძა მან დააკოპირა 1000-ზე მეტი ტექნიკა მან შექმნა საკუთარი ტექნიკა სახელად ელვის სტიქია ჩიდორი რომლის გაკეთებისთვისაც მას შარინგანი სჭირდება და ეს ტექნიკა მან სასკე უჩიჰას მის მოსწავლეს ასწავლა მან ძალიან ბევრი გუნდი აიყვანა მაგრამ ვერც ერთმა ვერ შეძლო მისი გამოცდის ჩაბარება №7 გუნდის გარდა. კაკაში არის ძალიან ცნობილი ნინძა ის სახელგანთქმულია როგორც მაკოპირებელი ნინძა კაკაში ის იყო მეექვსე ჰოკაგე. კაკაშიმ პირობა დადო რომ მის მეგობრებს დაიცავს და ყველანაირი საფრთხისგან გადაარჩენს მან ეს პირობა დადო მისი საუკეთესო მეგობრის გარდაცვალების შემდეგ. მას რცხვენოდა რადგან მამამისმა მისია არ შეასრულა და მეგობრის გამო თავი გაწირა მაგრამ მან ყველაფერი გაათვითცნობიერა როდესაც ობიტო გარდაიცვალა მაგრამ ვეღარაფერს შეცვლიდა და გული დასწყდა. მან იბრძოლა მსოფლიოში ერთ-ერთ ყველაზე ძლიერ ნინძასთან კაგუია ოცუცუკისთან მის გუნდთან ერთად, მან ასევე იბრძოლა რანენგანის მქონე პეინთან მაგრამ ამ ბრძოლაში უფრო სუსტი იყო და გარდაიცვალა. ის გააცოცხლა ნაგატო უზუმაკიმ.
ნარ ჰოვანისიანი

ნარ მიქაელის ძე ჰოვანისიანი (დ. 12 აპრილი [ ძვ. სტ. 30 მარტი], 1913, თბილისი — გ. 25 დეკემბერი, 1995, ერევანი) — სომეხი საოპერო მომღერალი (ბანი). სსრკ-ის სახალხო არტისტი (1964). 1941 წელს დაამთავრა თბილისის კონსერვატორია. 1931–1937 წლებში მღეროდა თბილისის ოპერისა და ბალეტის თეატრის გუნდში; 1945–1951 წლებში კი ამავე თატრის სოლისტი-მომღერალი იყო. 1951 წლიდან ერევნის ოპერისა და ბალეტის თეატრის წამყვანი მომღერალია. პარტიები: დავით-ბეგი (ტიგრანიანის „დავით-ბეგი“), ნადირ-შაჰი (სპენდიაროვის „ალმასტი“), კოჩუბეი (ჩაიკოვსკის „მაზეპა“), კონჩაკი (ბოროდინის „თავადი იგორი“), მეწისქვილე (დარგომიჟსკის „ალი“), მეფისტოფელი (გუნოს „ფაუსტი“), დონ ბაზილიო (როსინის „სევილიელი დალაქი“), ცანგალა (ფალიაშვილის „დაისი“), მაკარი (დოლიძის „ქეთო და კოტე“) და სხვა სპექტაკლებში. გამოდის საკონცერტო პროგრამითაც. 1954–1963 წლებში ერევნის კონსერვატორიის პედაგოგი იყო. დაჯილდოებულია ლენინის ორდენით. ქართული საბჭოთა ენციკლოპედია, ტ. 11, თბ., 1987. — გვ. 677. ნარ ჰოვანესიანი — საქართველოს ბიოგრაფიული ლექსიკონი ↑ 1.0 1.1 სომხური საბჭოთა ენციკლოპედია / Վ. Համբարձումյան, Կ. Խուդավերդյան — Հայկական հանրագիտարան հրատարակչություն, 1974. <a href="https://wikidata.org/wiki/Track:Q164396"></a><a href="https://wikidata.org/wiki/Track:Q124405912"></a><a href="https://wikidata.org/wiki/Track:Q6429958"></a><a href="https://wikidata.org/wiki/Track:Q2657718"></a> ↑ Ованисян Нар Михайлович // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a>
დროტნინგჰოლმი

დროტნინგჰოლმი (Drottningholm, რაც „დედოფლის კუნძულს“ ნიშნავს) — შვედეთის სამეფო ოჯახის ადრებაროკოსეული რეზიდენცია, განლაგებული მელარენის ტბაში, კუნძულ ლოვიონზე, სტოკჰოლმის დასავლეთით. 1981 წლიდან სამეფო ოჯახი დედაქალაქიდან დროტნინგჰოლის მამულშია გადასული. XVI საუკუნეში შვედეთის მეფე იუჰან III-მ კუნძულ ლოვიონზე თავი ცოლის კატერინა იაგელონკასთვის ააგო ციხესიმაგრე. თუმცა, 1662 წელს დროტნინგჰოლმი დაიწვა. ერთი წლის თავზე დედოფალმა ჰედვიგა ელეონორამ რეკონსტრუქცია გადაწყვიტა და ახალი სასახლის აგება ბრძანა, რომელიც მყუდრო, ზედმეტი მორთულობების გარეშე, მაგრამ, ელეგანტური და თანაზომიერი იქნებოდა. სასახლის ხუროთმოძღვარი ნიკომედუს ტესინი იყო, ხოლო მისი გარდაცვლებიდან (1682 წელი) ვაჟი მისი ტესინი. ჩრდილოეთ ევროპაში ეს პირველი ქალაქგარე რეზიდენცია იყო, რომელიც ვერსალის სტილში აიგო, თუმც, მყარი კედლების, გოდოლებისა და მსგავსი ატრიბუტების გარეშე, რაც ერთობ დამახასიათებელი იყო შუასაუკუნეების ციხესასახლეებისთვის. მსოფლიო მემკვიდრეობის ძეგლების სია ევროპაში Drottningholm Palace from the official website of the Royal Court of Sweden დაარქივებული 2008-06-01 საიტზე Wayback Machine. The Royal Domain of Drottningholm – National Heritage Board დაარქივებული 2012-05-06 საიტზე Wayback Machine. Drottningholm Palace park's 360x180 degree panorama virtual tour at stockholm360.net
რაზდანი (ქალაქი)

რაზდანი (სომხ. Հրազդան) — ქალაქი სომხეთში. კოტაიქის პროვინციის დედაქალაქი. 1959 წლამდე ეწოდებოდა ნერკინ ახტა (სომხ. Ներքին Ախտա). მდებარეობს მდინარე რაზდანის მარცხენა ნაპირზე. ერევნიდან დაშორებულია 50 კილომეტრით. 2011 წლის მონაცემებით ქალაქს 41 875 მცხოვრები ჰყავს. ქალაქ რაზდანის საიტი დაარქივებული 2009-10-29 საიტზე Wayback Machine.